Polisiebeamptes vas wat glo drank, sigarette steel | Maroela Media
Vier polisiebeamptes van die Joza-polisiestasie in Grahamstad in die Oos-Kaap is vir twee verskillende voorvalle van diefstal in hegtenis geneem.
Sers. Lesley Sauls en konst. Justine Freeman het Vrydag in die Grahamstad-landdroshof verskyn in verband met 'n voorval verlede jaar toe 'n vragmotor omgeslaan het en daar alkohol op die ongelukstoneel gesteel is.
Die ongeluk het op 13 Oktober plaasgevind en mense het onmiddellik die vrag begin stroop, het Anelisa Ngcakani, provinsiale woordvoerder van die Nasionale Vervolgingsgesag (NVG), gesê. Sauls en Freeman het op die toneel aangekom en glo ook alkohol gesteel. Hulle het van die alkohol na die Joza-polisiestasie gevat terwyl hulle glo ook daarvan aan die eienaar van 'n kroeg verkoop het.
Die twee beamptes is op borgtog van R500 elk vrygelaat en moet weer op 14 Desember in die hof verskyn.
Ao. Lawrence van Ross en sers. Gareth Paul Prince het intussen ook in dieselfde hof verskyn vir die diefstal van sigarette. Die twee beamptes was glo deel van 'n klopjag op 5 Junie by 'n huis waar daar tydens die streng inperkingsmaatreëls sigarette verkoop is.
Die beamptes het glo net sowat 'n derde van die kartonne sigarette waarop daar beslag gelê is by die polisiestasie ingehandig en die res gesteel. Van Ross en Prince is ook op borgtog van R500 vrygelaat en moet weer op 11 Desember in die hof verskyn.
Man met eie vuurwapen doodgeskiet
Skreiende skande vir die uniforms! Dit verbaas my egter nie dit is immers Cele se trots pffft tsssk net!
Due wiel draai vir beamptes . Ongelukkig word Politiekke Amptenare ,wat voorbeeld stel steeds beskerm
Nou toe nou,weereens manne in blou wat die blou uniform vir 'n oranje pakkie gaan verruil. Servamus et servimus ons beskerm en dien.So will ek nie beskerm word nie.
Dis baie onaangeneem om daagliks te lees hoeveel skelmstreke deur ons SAPD gepleeg word. Die publiek se vertroue in die regsdienaars word al minder…..